Hemiauchenia
A Hemiauchenia az emlősök (Mammalia) osztályának párosujjú patások (Artiodactyla) rendjébe, ezen belül a tevefélék (Camelidae) családjába tartozó fosszilis nem.

Tudnivalók 
A Hemiauchenia Lamini-nem Észak-Amerika területén jelent meg, a miocén kor második felében, körülbelül ezelőtt 10 millió éve. Az idők során ennek a tevenemnek több faja is kifejlődött; ezeknek egy része pedig a pleisztocén kor elején, az úgynevezett nagy amerikai faunacsere idején Dél-Amerikába költözött, életet adva a Lama- és Vicugna-fajoknak. A pleisztocén kor végén, körülbelül ezelőtt 10 ezer évvel, a Hemiauchenia-fajok mindkét amerikai kontinensről kihaltak.

Észak-Amerikában a következő államokban és országban találták meg a kövületeiket: Florida, Texas, Kansas, Nebraska, Arizona, Kalifornia, Oklahoma, Új-Mexikó, Colorado, Washington, valamint Mexikó.

A H. macrocephala maradványai Észak- és Közép-Amerikából kerültek elő, a H. vera-é az Amerikai Egyesült Államok nyugati részén és Észak-Mexikóban találták meg. Floridában a H. minima fordult elő. A kérdéses taxon, a H. guanajuatensis Mexikóban élt.

Rendszerezés 
A nembe az alábbi 5 elfogadott faj tartozik:

Hemiauchenia blancoensis (Meade, 1945)
Hemiauchenia macrocephala (Cope, 1893)
Hemiauchenia minima (Leidy, 1886)
Hemiauchenia paradoxa (Gervais & Ameghino, 1880)
Hemiauchenia vera (Matthew, 1909)

A fenti fajok mellett, egyes kutatók a következő taxonokat is számon tartják: H. seymourensis, H. edensis és H. guanajuatensis Azonban ezek a taxonok, meglehet, hogy a fentiek szinonimái.

Jegyzetek

Források 
Honey, J. H., J. A. Harrison, D. R. Prothero, and M. S. Stevens. 1998. Camelidae. pp. 439–462. In: Evolution of Tertiary Mammals of North America, Eds: C. M. Janis, K. M. Scott, and L. L. Jacobs, Cambridge University Press, Cambridge, United Kingdom. 691 pp.
Hulbert, R. C. 1992. A checklist of the fossil vertebrates of Florida. Papers in Florida Paleontology, no. 6:25-26.
Kurtén, B. and E. Anderson. 1980. Pleistocene Mammals of North America. Columbia University Press, NY, 442 pp. (camels - 301, 306-307).
Meachen, Julie A. "A New Species of Hemiauchenia (Camelidae;Lamini) From." Diss. University of Florida, 2003. Abstract. Web. <http://etd.fcla.edu/UF/UFE0000965/meachen_j.pdf >.
McKenna, M. C. and S. K. Bell. 1997. Classification of Mammals above the Species Level. Columbia University Press, NY, 631 pp. (camels - pp. 413–416). 
Nowak, R. M. 1999. Walker's Book of Mammals, vol. 1. Johns Hopkins University Press, Baltimore, pp. 837 – 1936. (camels - pp. 1072–1081)

Fordítás 

 
Emlősnemek
Észak-Amerika állatvilága a miocénben
Észak-Amerika állatvilága a pliocénben
Észak-Amerika állatvilága a pleisztocénben
Dél-Amerika állatvilága a pleisztocénben
Fosszilis párosujjú patások